open-index/open-wikipedia-markdown huggingface dataset:
Provo

**Provo** er ein by i delstaten Utah i USA med 115&nbsp;000 ibuarar. Byen ligg på austbreidda av Utah Lake, 1387 meter over havet. Provo er fylkessete for Utah County, om lag 80 kilometer sør for Salt Lake City.

Brigham Young University, universitet som mormonarkyrkja eig og driv, er i Provo.

## Kjelder

**Denne artikkelen bygger på «[[:en:Provo, Utah|Provo, Utah]]» frå ,  den 22. april 2025.*  

## Bakgrunnsstoff

*
Fort Collins

**Fort Collins** er ein by i delstaten Colorado i USA med ikring 170&nbsp;000 ibuarar. Byen ligg ved Cache La Poudre-elva, 1525 meter over havet og 97 kilometer nord for Colorado State Capitol i Denver. Fort Collins, som høyrer til Larimer County, vart innlemma i delstaten i 1883.

## Kjelder

**Denne artikkelen bygger på «[[:en:Fort Collins, Colorado|Fort Collins, Colorado]]» frå ,  den 23. april 2025.*  

## Bakgrunnsstoff

*
Himalayavåk

**Himalayavåk** (*Buteo refectus*) er ein fugl i slekta *[[Buteo]]* i ordenen haukefuglar.

## Utbreiing og systematikk
Fuglen hekkar frå vestlege Himalaya nord i India og austover til fjellområde i sør-sentrale Kina (Sichuan og Gansu). Han overvintrar i Sørøst-Asia. Arten blir rekna som monotypisk, det vil seia at han ikkje er delt inn i nokon underarter.

## Status
Arten har eit stort utbreiingsområde, og den internasjonale naturvernunionen IUCN kategoriserer han som livskraftig. Utviklinga av bestanden er likevel uklar.

## Kjelder

**Denne artikkelen bygger på «[[:sv:Himalayavråk|Himalayavråk]]» frå ,  den 23. april 2025.*  

## Bakgrunnsstoff
*
Tanit

**Tanit** var ei fønikisk månegudinne. Ho blei dyrka som ein vernar av Kartago, der namnet hennar frå 400-talet f.Kr. og framover var assosiert med dyrkinga av Baal Hammon, og ho fekk tilnamnet *pene baal* («ansiktet til Baal») og tittelen *rabat*, hokjønnsforma av *rab* (sjef/høvding).

Tanit blei dyrka i punisk samanheng i det vestlege Middelhavet frå Malta i aust til Gades (Cádiz i sørlege Spania) i vest. I Nord-Afrika, der det finst fleire inskripsjonar og materielle leivningar, var ho, i tillegg til å vera gemalinne for Baal, også ei himmelsk krigsgudinne, ei jomfrueleg modergudinne og gudinne for amming og sjuke, og litt mindre særskilt også ei fruktbarheitsgudinne. Fleire store greske gudinner blei identifiserte med Tanit gjennom synskretisk *interpretatio graeca*, som kjende att greske guddommar i utanlandske gudeskikkelsar i dei fleste av dei ikkje-hellenistiske kulturane som omgav Hellas i antikken.

Heilagdommen hennar som blei avdekt ved Sarepta i sørlege Fønikia avdekka ein inskripsjon som identifiserte henne for fyrste gong i heimlandet hennar, og knytte henne sikkert til den fønikiske gudinna Astarte (Ishtar). Ein annan stad der Tanit er blitt avdekka er på halvøya Cap Bon i Tunis.

Opphavet til Tanit er funne i panteontempelet ved Ugarit (Syria), særleg i den ugarittiske gudinna Anat, ein forbrukar av kjøt og blod. Det finst mange prov, som er omdiskuterte, av både arkeologiske spor og innanfor antikke skrifter, som peikar mot ofring av barn som ein del av dyrkinga av Tanit og Baal Hammon.

Tanit var også ei gudinne blant berbarane i Nord-Afrika.

Symbolet hennar, som er funne på mange gamle steinutskjeringar, framstår som ein parallelltrapes lukka av ei horisontal linje på toppen og overgått i midten av ein sirkel. Dei horisontale armane blei ofte avslutta med anten to korte oppovergåande linjer i rette vinklar, eller av krokar. Seinare blei parallelltrapes hyppigare erstatta av ein likebeina trekant. Symbolet er blitt tolka av Hvidberg-Hansen som ei kvinne som løftar hendene sine.

På egyptisk betyr hennar namn «landet til Neith». Neith var ei krigsgudinne.

I moderne tider har namnet, då med stavemåten Tanith, vore brukt som eit kvinnenamn, både for verkelege menneske, og i skjønnlitteratur av okkult innhald.

## Kjelder

**Denne artikkelen bygger på «[[:no:Tanit|Tanit]]» frå ,  den 23. april 2025.*  

## Litteratur

* Markoe, Glenn E. (2000): Phoenicians. University of California Press. ISBN 0-520-22614-3.
Turné

Ein **turné** eller **turne** er ei rundreise der einkvan opptrer fleire ulike stader, og kan utførast av ulike utøvar, som kunstnarar, band, teater, orkester, foredragshaldarar og sportsfolk. Ein turné kan òg vera ein politisk valturné der einkvan som prøver å bli vald, eller hjelpa andre å bli valde, reiser rundt for å verva stemmer ved ulike valmøte.

## Konsertturné
Ei musikkgruppe, som eit band eller orkester, kan ha ein turné der ho reiser rundt og speler konsertar mange ulike stader. Slike turnear kan dekka større eller mindre områda, og vera kortvarige eller gå føre seg over lengre tid. Ofte får turnear namn for å skilja ulike turnear av same artist frå kvarandre, og for å knytta ein spesifikk turné med eit bestemt album eller eit produkt. Særleg innan populærmusikken kan slike turar bli store verksemder som driv på i fleire månader eller til og med år, kan bli sett av tusen eller millionar av menneske, og kan bringa inn millionar av dollar (eller tilsvarande) i billettinntekter.

## Kjelder

**Denne artikkelen bygger på «[[:da:Turné|Turné]]» frå ,  den 23. april 2025.*  

## Bakgrunnsstoff
Fibiar

**Fibiar** (*Sayornis*) er ei biologisk slekt av små sporvefuglar som er medlemmar av tyrannfamilien (Tyrannidae). Slekta omfattar tre artar med eit samla utbreiingsområde som strekkjer seg frå Alaska og austlege delar av Canada, gjennom Nord- og Mellom-Amerika, og sørover langs Andesfjella i Sør-Amerika til det nordvestlege Argentina. 

## Etymologi
Det vitskaplege slektsnamnet *Sayornis* kjem frå artsnamnet *Sayornis saya* for brunfibi, der epitetet *saya* er gitt til ære for den amerikanske entomologen Thomas Say (1787–1834). Namnet inneheld også det greske ordet ορνις *ornis* eller ορνιθος *ornithos*, som tyder «fugl».

## Kjenneteikn
Fuglane i denne slekta er mellomstore tyrannfuglar, med ei kroppslengd mellom 17 og 19 cm. Dei skil seg frå piviane i slekta *Contopus* ved at dei ofte senkar og spreier stjerten, og frå empidar (*Empidonax*) ved at dei manglar tydelege vengband og augekantar.

Arten svartfibi, *S. nigricans*, skil seg tydeleg frå dei to andre med sitt svarte hovud, overside og bryst, medan dei andre to har gråbrun rygg og bleikt bryst.

Dei to nordlegaste artane (gråfibi *S. phoebe* og brunfibi *S. saya*) er trekkfuglar som flyttar sørover om vinteren. Dei forlet vinterområda sine tidleg i mars og kjem attende i september–oktober. Desse artane trivst i halvopne habitat og blir ofte observert i nærleiken av menneskeskapte strukturar som bygningar og bruer. Dei finst også ofte, men ikkje alltid nær vatn.

## Artsoversyn
Slekt *Sayornis*  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*. Verdas naturvernunion, IUCN, har vurdert alle artane som livskraftige:

## Kjelder

**Første versjon av denne artikkelen var baset på «[[:es:Sayornis|Sayornis]]» frå , den 23. april 2025*

;Referansar


}}

## Bakgrunnsstoff
Eliteserien i handball 2009/10-Karar

**Eliteserien i handball 2009/10 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 12 lag og vart avvikla i tida frå 27. september 2009 til 11. april 2010.

Drammen HK vart seriemeister for fjerde gong, to år etter den forrige triumfen. Vinnarlaget bestod av mellom andre  Joakim Hykkerud, Christian Spanne, Jan-Richard Lislerud Hansen, Espen Lie Hansen, Gøran Sørheim, Bård Nordhagen og målvakta Mathias K. Holm.

## Poengtabell

## Kjelder
*Drammens Tidende 12. april 2010
Henderson i Nevada

**Henderson** er ein by  delstaten Nevada i USA, ikring 25 kilometer søraust for sentrum av Las Vegas. Byen høyrer til Clark County og har 317&nbsp;000 ibuarar. Han er i gagnet ein forstad med eit omfattande nett av gangvegar og mange titals parkar.

Henderson vart busett i 1941, då ein byrja utvinne magnesium i samband med andre verdskrigen. Siste tiåra har byen vokse fort gjennom grundig planlegging og store investeringar.

## Kjelder

**Denne artikkelen bygger på «[[:en:Henderson, Nevada|Henderson, Nevada]]» frå ,  den 24. april 2025.*  

## Bakgrunnsstoff

*
North Las Vegas

**North Las Vegas** er ein by i delstaten Nevada i USA. Byen vart innlemma i delstaten i 1946 og har i dag om lag 265&nbsp;000 ibuarar. I gagnet er byen ein forstad til storbyen Las Vegas, ei 10 kilometer sørom. North Las Vegas ligg 565 meter over havet.

## Kjelder

**Denne artikkelen bygger på «[[:en:North Las Vegas, Nevada|North Las Vegas, Nevada]]» frå ,  den 24. april 2025.*  

## Bakgrunnsstoff

*
Mitt land

***Mitt land*** er ei diktsamling frå 1921 av Halvor Floden. Boka inneheld 21 dikt, både nasjonale dikt, høvesdikt og sentrallyrikk. 
## Bakgrunn
Da boka kom ut, var Floden etablert som lærar og småbrukar i Hernes i Elverum. Han dreiv småbruket Svea frå 1916 til 1948, og var lærar i Hernes frå 1917 til han i 1950 fekk kunstnarløn. Halvor og Anne Floden hadde 5 barn, fødd 1907-1920.

Fleire av dikta hadde tidlegare stått i avisa *[[Østlendingen]]*, der Floden hadde dei første dikta på trykk i 1905.
## Innhald
Alle dikta i boka er i bunden form, med fast rytme og enderim.

Floden «nemnar ofte tru og elsk som to viktige føresetnader for eit byggande og rikt liv». Han meiner både elsk til heimen, bygda og fedrelandet, men mest kjærleiken mellom mann og kvinne. Samlinga har og fleire dikt om religiøs tru og tvil.

Mellom dei 21 dikta i boka finst hyllingsdikt til Anders Hovden («Anders Hovding»), minnedikt over Trysil-ordføraren Johan Rønningen og prologar frå ein mål-fest og ein ungdoms-fest. 

Opningsdiktet «Såg du mitt land» har same rytme som Vinjes «Ved Rondane» og har også tekstlege allusjonar til dette diktet. Flodens dikt har og allusjonar til dikt av Ivar Aasen, Arne Garborg og Per Sivle. «Såg du mitt land» var først prenta i avisa *[[Den 17de Mai]]* i 1909, og vart oppatt-trykt i fleire aviser same året.

«Såg du mitt land» vart seinare tatt med i diktantologiar og songbøker. Det er tonesett for kor av Sparre Olsen i 1944 og Ottar Fiskum i 1966.

## Omtale
Meldaren «I.F.» i *Høgskulebladet* meinte at dikta ikkje utmerka seg med «elegance», men med malm og merg, og med «den mogne mannen si verdsetjing av livsens leik og livsens alvor og strid.» Olav Midttun i *[[Syn og Segn]]* meinte at dei beste dikta er der «kjensla hans spelar med, kjærleiken til heimen, kona og borni.» Det beste diktet er ifølge Midttun «Ho elskar han ikkje».

«A.B.» i *[[Den 17de Mai]]* meinte at Floden synte seg som ein kandidat til rolla som «ein verdig skald for det nye og unge Norig.» Liknande tanker kom fram i *Agder Tidend*.

Meldaren i *Morgenavisen* meinte at det var «stemningen og stemningsmaterialet som ligger for Floden som lyriker.» Nils A. Lavik i *Dagen* trakk både fram dei religiøse dikta og elskhugsdikta. «A.E.» i *Stavanger Aftenblad* meinte at dikta var velforma, men mangla lyrisk kraft. Meldaren «E.» i *Østerdølen* meinte at dikta var for agitatoriske, medan meldaren «J.A.R.» i *Indlandsposten* meinte at dikta «aander av en sterk kjærlighet til hjem og land og alt godt,» utan å nå store høgder. Somme meldarar peikte på «Såg du mitt land».

## Referansar
Henderson

**Henderson** kan visa til:

## Folk

* Namnet Henderson
* Clan Henderson, ein skotsk klan

## Stader

### Argentina

* Henderson i Buenos Aires

### Australia

* Henderson i Vest-Australia

### Canada

* Henderson Settlement i New Brunswick

### New Zealand

* Henderson på New Zealand

### USA

* Henderson i Colorado
* Henderson i Georgia
* Henderson i Houston County i Georgia
* Henderson i Illinois
* Henderson i Indiana
* Henderson i Iowa
* Henderson i Kentucky
* Henderson i Louisiana
* Henderson i Maryland
* Henderson i Michigan
* Henderson i Minnesota
* Henderson i Missouri
* Henderson i Nebraska
* Henderson i Nevada
* Henderson i New York, ein by (*town*)
** Henderson, ein busetnad i byen
* Henderson i Nord-Carolina
* Henderson i Tennessee
* Henderson i Texas
* Henderson i Vest-Virginia

## Geografiske punkt

* Henderson-krateret på månen
* Henderson Inlet, eit liten estuar i Olympia i Washington i USA
* Henderson-øya i Pitcairn-øyane , sør i Stillehavet
* Henderson Island i Antarktis
* Henderson Islets i Tasmania i Australia
* Henderson Mountain i Montana i USA

### Universitet

* Henderson State University i Arkadelphia i Arkansas i USA
Eliteserien i handball 2010/11-Karar

**Eliteserien i handball 2010/11 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 12 lag og vart avvikla i tida frå 12. september 2010 til 30. mars 2011.

Haslum Håndballklubb vart seriemeister for aller fyrste gong. Erlend Mamelund, Kent Robin Tønnesen og Einar Koren var sentrale spelarar på vinnarlaget.

## Poengtabell

## Kjelder
Haslum Håndballklubb

**Haslum Håndballklubb** er eit idrettslag heimehøyrande i Bærum kommune i Akershus, stifta 1. mai 1999. Laget er ein rein handballklubb som spelar i raude drakter. Haslum HK har sidan 2015 spelt heimekampane i Nadderud Arena. Pr 2025 har klubben vunne fire noregsmeisterskap og tre seriemeisterskap, alle på kararsida.

Erlend Mamelund, Kent Robin Tønnesen, Kenneth Klev og Einar Koren er alle utøvarar som har bidrege til nokre av dei største triumfane til Haslum HK.

## Merittar
*Cupmeister: 2004, 2010, 2011 og 2016 
*Seriemeister: 2011, 2012 og 2014

## Kjelder

**Denne artikkelen bygger på «[[:nb:Haslum Håndballklubb|Haslum Håndballklubb]]» frå ,  den 25. april 2025.*  

## Bakgrunnsstoff
*
Chandler

**Chandler** er ein by i delstaten Arizona i USA med ikring 276&nbsp;000 ibuarar, 20 kilometer søraust for storbyen Phoenix. Byen høyrer til Maricopa County og er i gagnet ein forstad til Phoenix. 

Chandler vart grunnlagt i 1912.

## Kjelder

**Denne artikkelen bygger på «[[:en:Chandler, Arizona|Chandler, Arizona]]» frå ,  den 25. april 2025.*  

## Bakgrunnsstoff

*
Hialeah

**Hialeah** er ein by i delstaten Florida i USA med ikring 225&nbsp;000 ibuarar, omtrent 10 kilometer nordvest for storbyen Miami. Byen høyrer til Miam-Dade County og er i gagnet ein forstad til Miami. 

Hialeah vart grunnlagd i 1925.

## Kjelder

**Denne artikkelen bygger på «[[:en:Hialeah, Florida|Hialeah, Florida]]» frå ,  den 25. april 2025.*  

## Bakgrunnsstoff

*
Tistel

**Tistel** er ein type stive, stikkande urteaktig plante. Blada, og ofte også stengelen, har kraftige tornar. Tistlar blir derfor ofte unngått av dyr og menneske og kan danna nesten ugjennomtrengjelege bestandar, ikkje ulikt brennesle.

Tistlane er ikkje ei naturleg gruppe. Dei fleste tilhøyrer stammen Cynareae i korgplantefamilien, men det finst også andre korgplantar ein kallar tistel. Strandtistel tilhøyrer skjermplantefamilien. Dei vanlege tistlane i Noreg tilhøyrer slektene *[[Vegtistelslekta|Cirsium]]* og *[[Carduus]]*. Dei veks ofte langs vegkantar og på beitemark.

Tistel er nasjonblomen til Skottland.

## Ulike tistlar
Dette er ei oversikt over plantar som blir kalla «tistel» på norsk. Berre eit utval av *Cirsium-* og *Carduus*-artane i Noreg er tekne med.

* vegtistelslekta (*Cirsium*)
** vegtistel (*Cirsium vulgare*)
** kåltistel (*Cirsium oleraceum*)
** dvergtistel (*Cirsium acaule*)
** kvitbladtistel (*Cirsium heterophyllum*)
** myrtistel (*Cirsium palustre*)
** åkertistel (*Cirsium arvense*)
* krusetistelslekta (*Carduus*)
** krusetistel (C. crispus subsp. *multiflorus*)
* stjernetistelslekta (*Carlina*)
** stjernetistel (*Carlina vulgaris*)
** sølvtistel (*Carlina acaulis*)
* kuletistelslekta (*Echinops*)
** kuletistel (*Echinops sphaerocephalus*)
* fjelltistel (*Saussurea alpina*)
* strandtistel (*Eryngium maritimum*)
* jærtistel (*Serratula tinctoria*)
* eseltistel (*Onopordum acanthium*)
* mariatistel (*Silybum marianum*)
* elfenbenstistel (*Ptilostemon afer*)
* safrantistel (*Carthamus tinctorius*)
* gulltistel (*Scolymus hispanicus*)
* syrisk tistel (*Notobasis syriaca*)

## Kjelder

**Denne artikkelen bygger på «[[:no:Tistel|Tistel]]» frå ,  den 25. april 2025.* 
*** oppgav desse kjeldene:* 
* 

## Bakgrunnsstoff
Empidar

**Empidar** (*Empidonax*) er ei biologisk slekt av små sporvefuglar som er medlemmar av tyrannfamilien (Tyrannidae). Slekta omfattar 14 artar, dei fleste hekkar i Nord-Amerika, nokre i Mellom-Amerika. Hekkeområda deira strekkjer seg frå Alaska og Canada i nord til Panama i sør. Mange av artane trekkjer sørover om vinteren, og tre artar flyg til Sør-Amerika under den boreale vinteren, av dei trekker oreempid til Bolivia, det nordlege Argentina og Paraguay. 

## Etymologi
Det vitskaplege slektsnamnet *Empidonax* kjem frå gresk εμπις *empis*, εμπιδος *empidos* som tyder «mygg» eller «knott», og αναξ *anax*, ανακτος *anaktos* tyder «herre» eller «herskar».

## Kjenneteikn
Fuglane i denne slekta er lite iaugefallande og små tyrannar, mellom 13 og 15 cm lange. Dei er særs einsarta i fjørdrakt og storleik, og blir ofte oversett. Empidar kan kjennast for sine bleike augeringar og markerte vengband, som er kvitaktige eller lysbrune. Oversida er oftast olivengrøn eller brunaktig, medan undersida varierer frå kvitleg og lys grå til gulaktig eller bleik oliven. 
I løpet av den nordlege våren og sommaren blir fjørdrakta ofte mattere på grunn av slitasje, og nokre artar byter fjør før hausttrekket og får ny, frisk drakt mot slutten av sommaren. 

Empidar har ein meir kompakt kropp enn piviar (*Contopus*), og har kortare utstikkande primærfjør. For å skilje dei ulike empid-artane frå kvarandre må gjerne stø seg på observasjon av lydar, leveområde, åtferd og små skilnader i storleik, nebbform, lengd på vengene og stjerten. Dei fleste artane har òg ein karakteristisk vane med å vippe på stjerten. Svarthetteempid (*Empidonax atriceps*) har meir kontrastfull fjørdrakt enn andre i slekta og avviker også med det svært avgrensa leveområdet i Costa Rica og inn i vestlegaste Panama.

## Artsoversyn
Slekt *Empidonax*  i rekkjefølgje etter IOC World Bird List V15.1, 2025, med norske namn etter *Norske navn på verdens fugler*. Verdas naturvernunion, IUCN, har vurdert alle artane som livskraftige:

Ikkje godtatt art på *IOC World Bird List*, men rekna som ein underart av vestempid, *Empidonax difficilis*:

## Kjelder

**Første versjon av denne artikkelen var baset på «[[:es:Empidonax|Empidonax]]» frå , den 25. april 2025*

;Referansar


}}

## Bakgrunnsstoff
Eliteserien i handball 2011/12-Karar

**Eliteserien i handball 2011/12 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 12 lag og vart avvikla i tida frå 11. september 2011 til 28. mars 2012.

Haslum Håndballklubb forsvarte meistertittelen. Erlend Mamelund, Kent Robin Tønnesen, Einar Koren, Anders Røe, Nicolay Hauge, Thomas Kristensen, Sebastian Barthold og målvakta Henrik Tovås utgjorde stammen i meisterlaget. 

## Poengtabell

## Kjelder
*Dagsavisen 29. mars 2012
Joaquín Rodrigo

**Joaquín Rodrigo Vidre** () var ein spansk komponist og pianist fødd i Sagunto nær Valencia.

Ein stor del av musikken til Rodrigo er skriven for å framførast på gitar, og det kanskje mest kjende verket hans er *Concierto de Aranjuez* for gitar og orkester.   

I ein alder av tre år mista Rodrigo det meste av synet då han blei ramma av ein difteri-epidemi.

## Kjelder


**Denne artikkelen bygger på «[[:no:Joaquín Rodrigo|Joaquín Rodrigo]]» frå ,  den 26. april 2025.*
Heilage Blasius

**St. Blasius** var ein biskop i Sebasteia i Kappadokia i dåtidas Armenia, i dag Sivas i tyrkisk Anatolia. Han skal ha blir  fengsla og halshogd for den kristne trua si i år 316. Han blir feira den 3. februar og på denne dagen har ein halde såkalla blåsmesser. I Noreg vart blåsmesse knytt til vêret. Dersom det bles denne dagen skulle det bli vindfullt resten året. Blåsmesse er markert på primstaven, ofte med ein bispestav og nokre gonger med eit skip.

## Kjelder
Menga-dyssen

**Menga-dyssen** eller **Menga-dolmen** er ein dysse ved Antequera i Spania. Han vart bygd mellom kring 3800 og 3600 fvt.

Den største steinen i strukturen, ein del av taket, er åtte meter lang og er estimert å ha ei vekt på 150 tonn. Til samanlikning veg den største steinein i Stonehenge kring 30 tonn.


Dolmen de Menga. Interior 2.jpg|Inne frå Menga-dyssen.
Dolmen de Menga, vista interior desde la entrada.jpg|Inne frå inngangen
Dolmen de Menga 10.jpg|Bakdelen av kammeret med brunn


## Kjelder
Eliteserien i handball 2012/13-Karar

**Eliteserien i handball 2012/13 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 12 lag og vart avvikla i tida frå 23. september 2012 til 20. mars 2013.

Elverum Idrettslag vart seriemeister for aller fyrste gong. Steffen Stegavik, Andrè Lindboe, Erik Toft, Lars Nordberg, Magnus Gullerud, nederlandske Iso Sluijters og finske Andreas Rönnberg var mellom dei som utmerkte seg på meisterlaget. Goran Rajkovic frå Kroatia var målvakt.

## Poengtabell

Haugaland vart fråtrekt 4 poeng og Viking HK 2 poeng.

## Kjelder
*Dagsavisen 21. mars 2013
Steffen Stegavik

**Steffen Stormo Stegavik** () er ein norsk handballspelar og -trenar frå Trondheim.

## Karriere
### Klubbspel
Han var aktiv for Heimdal, Elverum, Drammen, Kolstad og Nærbø, samt den rumenske klubben Baia Mare.

### Landslagsspel
Stegavik debuterte for Noreg 28. juli 2004 mot Kroatia. Fram til juni 2011 deltok han i 42 landskampar og skåra 86 mål. 

### Trenar
Stegavik har sidan 2020 trent kvinnelaget til Sola Håndballklubb.

Han er sidan 2013 gift med Camilla Herrem.

## Kjelder

**Denne artikkelen bygger på «[[:nb:Steffen Stegavik|Steffen Stegavik]]» frå ,  den 27. april 2025.*
Sebastian Barthold

**Sebastian Barthold** () er ein norsk handballspelar frå Bærum. Han er sidan 2017 aktiv i Aalborg HB. Barthold er venstrekant.

## Karriere
### Klubbspel
Barthold var aktiv i Haslum HK fram til 2017. Her var han med på å vinne tre kongepokalar og like mange seriemeisterskap. Frå 2017 har han gjort teneste i den danske toppklubben Aalborg. Med Aalborg har han vunne ein cupfinale og fire seriemeisterskap. I 2021 spelte han EHF-meisterligafinale mot FC Barcelona, ein kamp som enda med tap.

### Landslagsspel
Barthold debuterte 3. april 2012 mot Island. Per 15. mars 2025 hadde han delteke i 104 av Noregs landskampar og skåra 268 mål.

### Merittar
*Noregsmeister: 2010, 2011 og 2016 for Haslum HK
*Norsk seriemeister: 2011, 2012 og 2014 for Haslum HK
*Dansk cupmeister: 2018 for Aalborg
*Dansk seriemeister: 2019, 2020, 2021 og 2024 for Aalborg

## Kjelder
*handball.no
Einar Koren

**Einar Sand Koren** () er ein norsk lege og handballspelar frå Sandefjord. Han vann seks nasjonale pokalar og ein dansk pokal.
Koren var linjespelar.

## Karriere
### Klubbspel
Koren var aktiv i IL Runar til 2006, deretter i Haslum HK perioden 2006-09, kåra til årets spelar 2009 i Noreg. Sesongen 2009/10 gjorde han teneste i danske FCK Håndbold, der han var med å vinne den nasjonale cupen. Til sist var han 2010-17 atter aktiv i Haslum HK, eit lag han vann tre seriemeisterskap og like mange NM-kongepokalar.

### Landslagsspel
Koren debuterte på det norske landslaget mot Danmark 18. november 2006. Han deltok i EM 2010. Fram til juni 2012 spelte han 64 landskampar og skåra 109 mål.

### Merittar
*Dansk cupmeister: 2010 for FCK Håndbold
*Noregsmeister: 2010, 2011 og 2016 for Haslum HK
*Norsk seriemeister: 2011, 2012 og 2014 for Haslum HK

Koren er sidan 2011 gift med Linn-Kristin Riegelhuth.

## Kjelder
*handball.no
Medusa

**Medusa** var ein av gorgonane i den greske mytologien. Ansiktet hennar omgitt av slangar enda på skjoldet til den greske gudinna Atene. Figuren er kjend for at håret hennar består av slangar. Utsjånaden hennar var så frykteleg at einkvan som såg på henne blei forsteina.

Medusa var dotter av Forkys og Ketos. Ho hadde to søstrer, og var den einaste døyelege av dei tre.

Tidlege tolkingar av myten fortalde at Medusa og søstrene hennar var fødd som uhyre. Seinare blir Medusa skildra som ei vakker ung jente, men då Poseidon valdtok henne i tempelet til Athene, blei gudinna så sint at ho forvandla den mishandla jente til eit uhyre med slangehår.

Medusa blei drepen av den greske sogehelten Persevs. Han hadde lånt ein hjelm av guden Hades som gjorde han usynleg. I tillegg lånte han det spegelblanke skjoldet til Pallas Athene. Deretter reid han til verdas ende og fann Medusa. Ho kunne ikkje sjå han, fordi han var usynleg, men ho kunne høyra kvar han var. Perseus nytta skjoldet til Pallas Athene som spegel. Medusa blei forsteina då ho såg det fryktelege spegelbiletet sitt. Raskt trakk han sverdet sitt og hogg hovudet av henne. Blodet som vella fram blei til ein snøkvit hest med venger. Det var Pegasus, som Medusa hadde gått svanger med etter at Poseidon valdtok henne. Perseus sette hovudet til Medusa i beltet sitt og brukte det til å frelsa Andromeda frå havuhyret Ketos – faren til Medusa. Orfikerne såg hovudet til Medusa i fullmånen. Ho blei til ein demon som held andre demonar på avstand.
## Kjelder

**Denne artikkelen bygger på «[[:da:Medusa|Medusa]]» frå ,  den 27. april 2025.*  

## Bakgrunnsstoff
Trooping the Colour

**Trooping the Colour** er ein militær seremoni som blir utført av British Army og regiment frå Samveldet. Det er ein tradisjon som går tilbake til Karl II si tid. *Colour* er her ei regimentsfane, som i tidlegare tid blei nytta som samlingspunkt på slagmarka. Kvart regiment hadde i tillegg til symbola sine ein eigen farge eller kombinasjon av fargar på fana, slik at han lett kunne kjennast igjen når det står på som verst. 

Fanen blei eit symbol på bandet regimentet hadde til monarken, eit symbol for regimentet og eit symbol for falne kameratar. Tapet av ei fane var ei stor skam, og tilsvarande var det ei stor ære å erobra ei av fanene til fienden. Det var berre bataljonar frå infanteriregiment som bar faner på slagmarka. Artilleriet hadde kanonane som samlingspunkt, og rifleregimenta brukte ikkje den tradisjonelle linjeformasjonen og brukte derfor trommer i staden.

I seremonien blir bataljonen stilt opp i kompani, og faneberaren og vaktene hans marsjerer, engelsk *troops*, mellom rekkjene slik at alle kan sjå at fanen er intakt. Dette blei gjort før og etter kvart slag, og ein har halde på seremonien sjølv om han ikkje lenger har ei praktisk tyding sidan fana ikkje lenger blir boren i kamp. 

## Trooping the Colour i London
I Storbritannia blir seremonien knytt spesielt til markeringa av den offisielle fødselsdagen til monarken, med ei tilknyting tilbake til 1748. Sidan 1820 har han vore fastlagd som ein årviss seremoni, medan han tidlegare blei utført med ujamne mellomrom. Unntaka er dersom det er svært dårleg vêr, dersom det er landesorg eller dersom det er andre spesielle omstende. Edvard VII, som var fødd i november, la markeringa til mai eller juni, ettersom dette er ein av dei mest stabile månadene med omsyn til vêret.

Under seremonien ærar Household Division og King's Troop monarken. Det blir halde ein parade på The Mall til Buckingham Palace, med militærkorps og divisjonen. Det er også ein salutt med 41 skot frå Green Park og Royal Air Force flyg over. Etter seremonien følgjer det vanlege vaktskiftet til garden. 

Dronning Elizabeth II var til stades kvart år bortsett frå i 1955, då ein jernbanestreik hindra henne frå å nå fram til London i tide. Frå 1951 til 1986 reid ho sjølv i paraden. Ved eitt tilfelle blei ho utsett for eit attentatforsøk på veg til seremonien. På 80-årsdagen hennar i 2006 blei seremonien utvida med ei større overflyging og ein *[[feu de joie]]*.

## Kjelder

**Denne artikkelen bygger på «[[:no:Trooping the Colour|Trooping the Colour]]» frå ,  den 28. april 2025.*  

## Bakgrunnsstoff

*
Eliteserien i handball 2014/15-Karar

**Eliteserien i handball 2014/15 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 12 lag og vart avvikla i tida frå 10. september 2014 til 25. mars 2015.

Øyestad Idrettsforening, marknadsført som ØIF Arendal, vart seriemeister for aller fyrste gong. Magnus Jøndal, Sondre Paulsen, Marcus Dahlin, Andre Hofstøl, Eirik Pedersen og og målvakta Svenn Erik Medhus bidrog alle mykje til den historiske triumfen.

## Poengtabell

## Kjelder
*Dagsavisen 26. mars 2015
Sindre Walstad

**Sindre Yngve Walstad** () er ein norsk tidlegare handballspelar frå Lørenskog i Akershus. Han var aktiv i heimlandet, Tyskland og Dannmark. Walstad var målvakt.

## Karriere

### Landslagsspel
Walstad debuterte 3. november 1994 mot Belarus og spelte sin 85. og siste landskamp 19.oktober 2006 mot Danmark. Han deltok i Handball-VM 2005.

### Merittar
*Noregsmeister: 1999/2000 med Viking HK, 2005 med Sandefjord TIF
*Seriemeister: 2006 med Sandefjord TIF

## Kjelder

*Sindre Walstad i handball.no
**Denne artikkelen bygger på «[[:de:Sindre Walstad|Sindre Walstad]]» frå ,  den 28. april 2025.*
Christian Spanne

**Christian Lillenes Spanne** () er ein norsk tidlegare handballspelar frå Haugesund. Han var høgrekant.

## Karriere
### Klubbspel
Spanne var aktiv i Haugaland HK, Stord IL, polske Wisła Płock og Drammen Håndballklubb.

### Landslagsspel
Frå debuten 29. juli 2005 til 7. april 2012 deltok han i 39 av det norske landslaget sine kampar og skåra 47 mål. Han var med i Noregs tropp til Handball-VM 2009 i Kroatia der Noreg enda på niandeplassen. 

### Merittar
*Seriemeister: 2007, 2008 og 2010 for Drammen HK

## Kjelder

**Denne artikkelen bygger på «[[:de:Christian Spanne|Christian Spanne]]» frå ,  den 28. april 2025.*
Jarle Rykkje

**Jarle Rykkje** () er ein tidlegare handballspelar frå Kjøkkelvik i Bergen kommune. Han vart seriemeister 2009 med Fyllingen IL. Rykkje var kantspelar.

## Karriere

### Landslagsspel
Rykkje fekk sin debut på Noregs landslag 13. mars 2001, borte mot Tyskland. Fram til 14. juni 2008 deltok han i 79 landskampar og skåra 122 mål. Han var med i den norske troppa til Handball-VM 2005.

## Kjelder

*Jarle Rykkje i handball.no
Gøran Sørheim

**Gøran Sørheim** () er ein handballspelar frå Tranby i Buskerud. Han vart seriemeister 2010 med Drammen Håndballklubb. Sørheim er vanlegvis midtre rykkromspelar.

## Karriere
### Klubbspel
Sørheim var aktiv for Drammen HK frå 2006 til 2014. Perioden 2014–2017 gjorde han teneste i danske SønderjyskE. Deretter vende han tilbake til Drammen HK.

### Landslagsspel
Sørheim fekk sin landslagdebut 3. april 2012. Fram til 12. juni 2018 deltok han i 53 landskampar og skåra 39 mål. Han var med i den norske troppa til Handball-EM 2018, ei turnering der Noreg enda på sjuandeplassen.

### Merittar
*Seriemeister: 2010 med Drammen HK

## Kjelder

*Gøran Sørheim i handball.no
Olav Henning Vatne

**Olav Henning Vatne** () er ein tidlegare handballspelar frå Molde. Han vann to seriemeisterskap og eitt cupmeisterskap med Stavanger IF. Vatne var ein hardtskytade rykkromspelar.

### Klubbspel
Vatne spelte på Molde HK sitt lag frå 1985 til 1987. Han melde då overgang til topplaget Stavanger IF og bidrog til at mannskapet i Stavanger vann seriemeisterskapen i 1989 og året etter. Han spelte to NM-finalar. I 1988/89-finalen vart det tap mot byrival Viking HK, medan det i 1991 vart siger over IL Runar. I 1992 tok Vatne turen til spanske Alicante. Etter eit mislukka opphald i utlandet, vende han 1993 tilbake til Molde. Han var aktiv på nivå 2 i seriesystemet til 1997.

### Landslagsspel
Vatne debuterte for Noreg med tap mot Sverige den 24. oktober og avslutta med siger mot Sverige den 28. februar 1992. På sine 42 landskampar skåra han 47 mål.

### Merittar

## Kjelder
*handball.no
Flytande øy

Ei **flytande øy** eller ein **flyteholme** er eit naturleg objekt som flyter på overflata av ein vassmasse og som ikkje sit fast på botnen. Nokre kunstige flytande øyar kan vera pongtongar. Flytande øyar er ikkje landmassar og tel derfor ikkje som ekte øyar, sjølv om dei delvis består av jord.

## Naturleg prosess
Flytande øyar kan oppstå på ulike måtar. Nokre har vore ein del av strandlinja som blei løyst under ein flaum eller ei kunstig heving av vassnivået. Om ei flytande øy varer ved over tid kan det finnast vegetasjon på henne, til og med små tre.

Ein flyteholme blir halden oppe av inneslutta gasar som aukar oppdrift hans. Mikroorganismar og soppar dannar gasar som metan og karbondioksid. I den kalde delen av året kan ein fyteholme synke under vatnet for å flyta opp igjen når varmen og gassproduksjonen aukar.

## Globalt fenomen
Nokre flytande øyar er meir enn hundre meter lange. Dei finst blant anna på store elver som Amazonas og større innsjøar som Titicacacasjøen, der folk til og med buset seg. El Ojo i Argentina er ei rund øy med ein diameter på 120 meter som sakte roterer.

Flytande øyar av pimpstein frå vulkanutbrot under havoverflata kan danne store øyar som flyt i fleire år før dei søkk. I 2019 blei ei slik flytande øy av pimpstein på 150 kvadratkilometer oppdaga nær Tonga i Stillehavet. Dei flytande øyane blir danna ved utbrot som skjer på grunt vatn, og i dette området dukkar dei opp med kring fem år mellomrom. Dei fører med seg plantar, koral og anna dyreliv for så å søkka etterkvart.

## Døme på vatn med flyteholmar

### Sverige

* Eksjön
* Hillesjön
* Lundsjön–Dammsjön
* Måcksjön
* Nimmern
* Pirttijärvi
* Ralången
* Sommen
* Vixen
* Älvlången

### Finland

* Juojärvi

## Kjelder

**Denne artikkelen bygger på «[[:sv:Flytande ö|Flytande ö]]» frå ,  den 29. april 2025.*  

## Bakgrunnsstoff
Sophora toromiro

***Sophora toromiro***, kjend som **toromiro,** er ein blømande treart i erteblomfamilien som er endemisk for Påskeøya. *Sophora toromiro* er utrydda i naturen, men nokre individ har overlevd i botaniske og private samlingar. Treet har ei viktig kulturell tyding for rapa nui-folk, som skar det ut til skulpturar, seremonielle gjenstandar og andre reiskapar av tre.

## Skildring

*Sophora toromiro* kan veksa til busk eller tre, med ei utvaksen høgd på opptil 5 meter. Blada er parflika, med gule klokkeforma blomar. Veden er tynn og hard, med ein raudbrun farge og vertikale spalter.

## Historie
Den fyrste dokumentasjonen av *Sophora toromiro* blei gjort i 1774 av europeiske nybyggjarar, med notat som tyder på at arten var lite utbreidd og visuelt død eller døyande på grunn av overbeiting. Genetiske prov frå eit dyrka eksemplar frå 1800 tyder på at *Sophora toromiro* blei introdusert til Europa på 1600- og 1700-talet av utforskarar.

Kraftig avskoging hadde utrydda det meste av skogen på Påskeøya i fyrste halvdel av 1700-talet. Treet, som tidlegare hadde vore vanleg og utbreidd, blei sjeldan, og døydde ut i naturen på 1960-talet. Det siste ville eksemplaret var ein plante i Rano Kao i 1935, som blei felt i 1960. Ifølgje lokal tradisjon var tavlene med rongorongo-skrift frå Påskeøya laga av toromirotre. Men alle tablettar av innfødd trevirke som er testa med moderne metodar har vist seg å vera *Thespesia populnea*, kjend som *miro* eller *milo* i nokre polynesiske språk. I tillegg gjekk folkesetnaden ned på grunn av overbeiting ved innføring av kaninar, sauer, grisar, hestar og kveg. Andre menneskelege påverknader inkluderer auka bruk av eld for å rydda skog i samband med nybygging.

## Bevaring
Treet blei gjeninnført på øya i eit vitskapleg prosjekt delvis leidd av Royal Botanic Gardens i Kew og Göteborg botaniske hage, der dei einaste attverande plantane av denne arten med dokumentert opphav blei dyrka på 1960-talet frå frø samla frå eit enkelt tre av Thor Heyerdahl. Sjølv om det er vanskeleg å få frøa til å spira og overleva slike stader, har ein lagt ned arbeid i å gjera det og introdusera treet tilbake til Rapa Nui. Somme tider er det blitt hevda at alle toromiro-tre stammar frå dette eine individet, men forsking har vist at etterkomarar av minst eitt anna tre har overlevd.

Jardin du Val Rahmeh, ein botanisk hage i Menton sør i Frankrike, er vigd til å ta vare på uvanlege artar, mellom dei *Sophora toromiro*.

## Kjelder

**Denne artikkelen bygger på «[[:en:Sophora toromiro|Sophora toromiro]]» frå ,  den 29. april 2025.* 
*** oppgav desse kjeldene:* 
* Maunder, M *et al.* (2000): Conservation of the Toromiro Tree: Case Study in the Management of a Plant Extinct in the Wild. *Conservation Biology* **14**(5): 1341–1350.

## Bakgrunnsstoff
*
Angélique de Saint-Jean Arnauld d'Andilly

**Angélique de Saint-Jean Arnauld d'Andilly** () var ei fransk jansenist-nonne. Ho var ei niese av Angélique Arnauld, dotter av Robert Arnauld d'Andilly og syster av Antoine Arnauld og Simon Arnauld.

## Liv
Ho blei med i klosteret Port-Royal-des-Champs i 1641 og tok eiden som nonne den 25. januar 1644. Ho blei underprior i 1653. Både ho og dei fire systrene hennar var sterkt imot formuleret til pave Alexander VII for jansenistar til å fornekta fem av Cornelius Jansen sine idear og underkasta seg den katolske kyrkja. Angélique blei arrestert i august 1664, og sat fengsla i eit Annonciades-kloster fram til 1665. Ho blei nekta sakramenta fram til Clementine-freden i 1669. I 1678 blei ho utnemnd til  abbedisse. 

## Verk
Angélique de Saint-Jean Arnauld d'Andilly gav ut fleire verk, mellom anna ei skildring av fangenskapen sin. Ho var med på å skriva *Nécrologe de l'Abbaye de Notre-Dame de Port-Royal des Champs, Ordre de Cîteaux, Institut du Saint Sacrement ; qui contient les éloges historiques avec les épitaphes des fondateurs & bienfaiteurs de ce monastère, & des autres personnes de distinction* (1723).

* *Aux portes des ténèbres : Relation de captivité*, Préf. Sébastien Lapaque ; notes de Louis Cognet, Paris, Table ronde, 2005 
* *Relation de la captivité de la mère Angélique de Saint Jean, religieuse de Port-Royal des Champs*, Paris, Gallimard, 1954
* *Mémoires pour servir à l'histoire de Port Royal ; et à la vie de la Révérende Mère Marie Angélique de Sainte Magdeleine Arnauld, Réformatrice de ce Monastère*, Utrecht, [s.n.], 1742
* *Lettres de la mère Angélique de S. Jean à Mr. Arnaud, écrites depuis que la communauté fut transférée à Port-Royal des Champs jusqu'à la paix de l'Église*, [S.l.s.n], 1600–1699
* *Conférences de la mère Angélique de Saint Jean, abbesse, sur les constitutions du monastère*, 1665

## Kjelder

**Denne artikkelen bygger på «[[:en:Angélique de Saint-Jean Arnauld d&#39;Andilly|Angélique de Saint-Jean Arnauld d&#39;Andilly]]» frå ,  den 29. april 2025.* 
*** oppgav desse kjeldene:*
*  
* Thomas M. Carr Jr., « Grieving Family and Community Ties at Port-Royal : Les Miséricordes of Angélique de Saint-Jean », in *La Rochefoucauld ; Mithridate ; Frères et sœurs ; Les Muses sœurs*, Éd. et intro. Claire Carlin, Tübingen, Narr, 1998, pp.&nbsp;171–79
* Thomas M. Carr Jr., *Voix des abbesses du Grand Siècle : La Prédication au féminin à Port-Royal : Contexte rhétorique et Dossier*, Tübingen, Narr, 2006 
* Michèle Bretz, « Le Combat des moniales de Port-Royal ou la primauté des droits de la conscience: Leurs Relations de captivité : Prolégomènes à leur étude », *Romanische Forschungen*, 2005; 117 (2), pp.&nbsp;165–86
* J. Millot, « Anne d'Autriche ou Arnauld d'Andilly ? », *Bulletin du Bibliophile et du Bibliothécaire*, 1957; 1, pp.&nbsp;11–16
* Jean Orcibal, *Port-Royal entre le miracle et l'obéissance ; Flavie Passart et Angélique de St.-Jean Arnauld d'Andilly*, Paris, Desclée De Brouwer 1957
* Reynès Monlaur, *Grandes abbesses et moniales : correspondantes de Bossuet*, Marseille, Publiroc, 1928
* *La Mère Angélique de Saint-Jean*, Paris, Bibliothèque Mazarine, 1986
Klubb

Ein **klubb** er ein organisasjon av menneske som er sameinte av felles interesser, mål eller anna tilhøyre. Det finst klubbar vigde til hobbyar og idrettar, sosiale aktivitetar, politiske og religiøse klubbar og så vidare.

## Historie
Klubbvesenet stammar frå England på 1700-talet, og har særleg vunne innpas i den engelsktalande verda.

I Frankrike og andre romanske land har politiske klubbar hatt ei viktig rolle, som Jakobinarklubben under Den franske revolusjonen.

I Danmark oppstod det eit klubbvesen etter engelsk mønster kring 1770. Peter Andreas Heiberg skreiv si Indtogsvise til ein klubb. Det Norske Selskab var ein norsk studentklubb skipa i 1772.

## Klubbtypar

### Hobbyklubb
Hobbyar blir praktiserte for interesse og oppleving, snarare enn finansiell påskjønning. Døme omfattar science fiction-klubbar, modelljernbane, samling, kreative og kunstnariske syslar, sport og vaksenopplæring.

### Personleg klubb
Personlege klubbar liknar hobbyklubbar.  Desse klubbane blir drivne av nokre få nære vennar eller familiemedlemmer for å gjera noko dei liker å gjera saman. 

### Hemmeleg klubb
Ein hemmeleg klubb er ein klubb eller ein organisasjon med skjulte aktivitetar, arrangement, indre funksjonar eller medlemskapar. Klubben kan, men treng ikkje prøva å skjula eksistensen sin. Nemninga ekskluderer vanlegvis etterretningsorganisasjonar eller geriljaer som skjuler aktivitetane og medlemskapane sine men har eit offentleg nærvær.

## Kjelder

**Denne artikkelen bygger på «[[:no:Klubb|Klubb]]» frå , og «[[:da:Klub|Klub]]» frå  den 29. april 2025.*  

## Bakgrunnsstoff
Vidar Bauer

**Vidar Bauer** () var ein handballspelar frå Kolbotn i Akershus. Han vart seriemeister med Kolbotn Idrettslag i 1983 og 1984. Bauer var kantspelar.
 
### Klubbspel
Bauer var frå 1975 ein sentral spelar på Kolbotn sitt lag i toppserien i handball. Våren 1983 gjekk laget heilt til topps i 1. divisjon. Året etter vart Bauer og Kolbotn seriemeister på ny. Etter å ha spelt for HK Herulf i tida 1985–1987, avslutta han med ein siste aktiv sesong i Kolbotn.

### Landslagsspel
Bauer debuterte borte mot Italia den 26. mai 1978. Den 28. februar 1985 spelte han sin 151. landskamp, Finland på bortebane var motstandar. Nett då hadde ingen norske handballspelarar på karasida delteke i fleire kampar i landslagsdrakta. Bauer skåra 245 mål for Noreg.

### Merittar
*Seriemeister: 1983 og 1984 med Kolbotn IL

## Kjelder

*Vidar Bauer i *Store norske leksikon*.
*våre minnesider
*Oavis 30. september 2024
*handball.no
Klakk

**Klakk** kan vise til:

* Fiskegrunne 
* Fjellknatt, eller berg som går i sjøen
* Harald Klakk, dansk konge på 800-talet
* Knast, på maskindel eller våpen

## Sjå òg
*Klakør
Eliteserien i handball 2015/16-Karar

**Eliteserien i handball 2015/16 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 12 lag og vart avvikla i tida frå 2. september 2015 til 16. mars 2016.

Øyestad Idrettsforening, marknadsført som ØIF Arendal, vann serien for andre gong. Magnus Jøndal, Sondre Paulsen, Marcus Dahlin, Andre Hofstøl, Eirik Heia Pedersen, Eirik Kopp, Josip Vidovic og målvakta Svenn Erik Medhus bidrog alle mykje til den historiske triumfen.

Viking HK vart fråtrekt fire poeng og Elverum IL to poeng.

## Poengtabell

## Kjelder
Lars Christian Haneborg

**Lars Christian Haneborg** () er ein norsk tidlegare handballspelar frå Kolbotn i Akershus. Han vart seriemeister med Kolbotn Idrettslag i 1983 og 1984. Haneborg var ein hardtskytande rykkromspelar.

### Klubbspel
Haneborg spelte på Kolbotn sitt handballag frå 1979. Han var ein særs viktig bidragsytar til at laget vann 1. divisjon våren 1983 og forsvarte meistertittelen eitt år seinare. Fram til 1994 var han aktiv spelar i Kolbotn, siste sesongane trente han laget i tillegg. Han skåra langt over 1200 toppseriemål.

### Landslagsspel
Haneborg deltok i tida frå 31. august 1981 til 3. mars 1985 i 77 av Noregs landskampar og skåra 259 mål.

### Merittar
*Seriemeister: 1983 og 1984 med Kolbotn IL

## Kjelder
*handball.no
Harald Tyrdal

**Harald Tyrdal** () er ein tidlegare næringslivsleiar og handballspelar. Frå 1989 til 2009 leia han fyrst konsernet Narvesen og sidan konsernet Optimera. På handballbana var han playmaker i Refstad IL og det norske landslaget.

## Næringsliv
Tyrdal var konsernsjef i Narvesen ASA frå 1989 til 2000 og Reitan Narvesen ASA til 2001. Frå 2002 var han konsernsjef i byggevare-konsernet Optimera til han vart pensjonist i 2009.

## Handball
### Klubbspel
Tyrdal var aktiv på Refstad IL sitt handballag frå 1962. Laget utmerkte seg i 1970-åra som eitt av dei beste i Noreg. I 1974 vann Refstad 1. divisjon og 15. desember 1976 slo Refstad Stavanger IF med 15–11 i NM-finalen. Våren 1977 sigra Tyrdal og Refstad i 1. divisjon og var dermed seriemeister for andre gong. Tyrdal vart kåra til årets spelar 1978. Sidan var han spelande trenar i Veitvet IL og elles trenar i andre handballag.

### Landslagsspel
Tyrdal debuterte borte mot Sverige den 15. november 1967. Fem år seinare var han den sentrale spelaren i det norske mannskapet som kom på niandeplassen under Sommar-OL 1972. Fram til 6. mars 1976 deltok han i 120 av Noregs landskampar i perioden 1967-76. Tyrdal skåra 278 mål frå sin posisjon som midtre rykkromspelar.

### Merittar
*Seiemeister: 1974 og 1977 med Refstad IL
*Noregsmeister: 1976 med Refstad IL

## Kjelder

*Harald Tyrdal i *Store norske leksikon*.
*Harald Tyrdal i handball.no
Trond Ingebrigtsen

**Trond Ingebrigtsen** () er ein tidlegare handballspelar frå Drammen. Han vart seriemeister med Refstad IL i 1979. Ingebrigtsen var ein rykkromspelar som skåra mange mål.

### Klubbspel
Ingebrigtsen spelte på Sturla IF sitt handballag frå 1971, eit lag som rykte opp i 1. divisjon i 1974. Frå 1977 til -81 var han aktiv i Refstad IL, eit lag som var av dei aller beste mannskapa i norsk handball. Sidan var Fram-spelar i Larvik, eit lag som spelte i 2. divisjon.

### Landslagsspel
Ingebrigtsen debuterte på landslaget 4. desember 1976, med tap mot Sverige. 21. desember 1979 skåra han 11 av måla då Nederland vart slått 16-12 i Stavanger. Fram til 9. februar 1980 deltok han i 65 landskampar og skåra 246 mål. I sin siste landskamp, finalen i C-VM 1980, skåra Ingebrigtsen 3 mål då Frankrike vart slått 21-19 etter ekstraomgangar.

### Merittar
*Seriemeister 1979: Refstad IL

## Kjelder
*handball.no
Handball-NM 1976/Menn

**Noregsmeisterskapen i handball 1976** for menn enda med triumf for Refstad Idrettslag gjennom finalesiger 15–11 mot Stavanger Idrettsforening.

### Finalen
Finalen vart avvikla i Hetlandshallen i Stavanger onsdag 15. desember 1976 framfor 1800 tilskodarar. Stavanger IF var i føringa heile fyrste omgangen. Ved pause leia SIF 9-7. I den andre omgangen utlikna Refstad til 9-9 og ti minutt ut i omgangen tok oslolaget leiinga 11-10. 

**Refstad** sine mål kom frå Ulf Magnussen (7), Per Otto Furuseth (3), Harald Tyrdal (2), og eitt frå kvar av Sven Tore Jacobsen, Rune Sterner og Tom Grønlie. Morgan Juul var målvakt.

For **Stavanger IF** skåra Ragnar Klette og Nils Tvedt 3 mål begge, Harald Petter Haug (2), medan Geir Engelsgjerd, Asbjørn Erevik og Tom Engelsgjerd noterte seg for kvar sin fulltreffar.

Øyvind Bolstad og John Hugo Larsen dømde oppgjeret.

## Kjelder
*Rogalands Avis 16. desember 1976
Dessertvin

**Dessertvin** er ein søt vin som ein vanlegvis serverer til dessertar. Nokre av dei mest brukte dessertvinane er tokaiar frå Ungarn, sauternes frå Frankrike, muskatellvinar og sterkvin som sherry, portvin, madeira og marsala. Svake dessertvinar blir mest nytta til frukt og lette dessertar, medan heitvinar blir mest nytta til tyngre dessertar.

Som ein generell regel skal vinen vera søtare enn maten han blir servert til, men det er gjerne lurt å ikkje drikka vin i det heile til dessertar med mykje sjokolade eller karamell.

Det finst også dessertvin der søtsmaken kjem av at druene har fått ei frostnatt før innhaustinga, isvin.

For dessertvinar er det vanleg at glaset har tulipanform, som for musserande vin, og rommar 8–32 cl. For sterkvinar finst det sherry-, portvin- og madeiraglas.

Dessertvinar bør serverast ved 10–12 ℃. Sterkvinar og raude vinar blir serverte noko varmare, 16–18 ℃.

## Kjelder

**Denne artikkelen bygger på «[[:no:Dessertvin|Dessertvin]]» frå ,  den 30. april 2025.*
Eliteserien i handball 2016/17-Karar

**Eliteserien i handball 2016/17 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 12 lag og vart avvikla i tida frå 1. september 2016 til 22. mars 2017.

Elverum Idrettslag vann eliteserien for andre gong.

## Poengtabell

## Kjelder